钦定古今图书集成/方舆汇编/职方典/第1446卷 > 《游罗秀山》前人
## 钦定古今图书集成/方舆汇编/职方典/第1446卷 > 《游罗秀山》前人

芙蓉秀叠半龛悬，灵迹犹传葛稚川。偶见鹿眠疑药
圃，因闻龙化探瑶泉。碑横宿莽凝烟碧，径积新枫带
露鲜。卜筑欲寻山下宅，鼎边妄意夙生缘。

又

仙子何年跨彩鸾，千春想像万峰盘。粉昙香散琼台
杳，丹灶烟销玉瀣寒。信步樵柯忘日晚，放怀樽酒饯
秋残。风尘是处如蛮触，自倚红霞一笑看。